27. ΑΝΑΓΚ. ΝΟΜΟΣ της 21/21 Οκτ. 1935 Περί κατατάξεως άνευ θητείας χωροφυλάκων Άρθρον μόνον.-Οσάκις λόγοι δημοσίας ασφαλείας και τάξεως υπαγορεύουσι την άμεσον ενίσχυσιν της οπλιτικής δυνάμεως της Χωροφυλακής, ο Υπουργός των Εσωτερικών δύναται να διατάσση τας Ανωτέρας Διοικήσεις Χωροφυλακής να κατατάσσωσιν άνευ θητείας χωροφύλακας προς συμπλήρωσιν της οργανικής αυτών δυνάμεως. Οι ούτω κατατασσόμενοι αναλαμβάνουσιν εξάμηνον θητείαν δυναμένην ν’ ανανεούται υπό των Ανωτέρων Διοικητών επί αιτήσει των ενδιαφερομένων εφ’ όσον ήθελον κρίνονται ούτοι κατάλληλοι να συνεχίσωσι την εν τη Χωροφυλακή υπηρεσίαν των, υπόκεινται δε εις τους στρατιωτικούς νόμους και κανονισμούς εις οίους και οι μόνιμοι οπλίται της Χωροφυλακής και λαμβάνουσι τας υπό του άρθρ. 6 του από 12 Ιαν. 1934 Δ/τος περί των αποδοχών των υπαξιωματικών και οπλιτών πολεμικού ναυτικού κλπ. και Χωροφυλακής προβλεπομένας αποδοχάς και τας αποζημιώσεις και είδη ιματισμού άτινα λαμβάνουσι και οι μόνιμοι Χωροφύλακες. Το παρόν Δ/γμα ισχύει από της δημοσιεύσεώς του εις την Εφημερίδα της Κυβερνήσεως, υποβληθήσεται δε εν καιρώ εις την Εθνοσυνέλευσιν προς κύρωσιν. Ο νέος Οργανισμός της Χωροφυλακής (Ν.Δ. 3365/1955, κατωτ. αριθ. 67) δεν προβλέπει την πρόσληψιν χωροφυλάκων άνευ θητείας. 